કદાચ ઘરનું યુનિટ રોજ ન બદલી શકીએ, પરંતુ શોકેસમાં ગોઠવેલી ફોટો-ફ્રેમ તો બદલી શકાયને. ફોટો-ફ્રેમ, લૅમ્પ, દીવાલ પર ટીંગાડેલાં પેઇન્ટિંગ્સ, શોપીસ જેવી વસ્તુઓ ફેરવતા રહીએ તો ઘર નવા જેવું લાગશે. એમાં ઋતુઓ પ્રમાણે વૈવિધ્ય લાવીએ તો ઘરે આવનારા મહેમાનો માટે પણ એ પ્રભાવ પાડશે. ઘરને સરળતાથી નવા લુકમાં કન્વર્ટ કરવાનો આ સીધો અને સરળ રસ્તો તો છે જ, પણ સાથે સગવડભર્યો અને ઓછા ખર્ચવાળો પણ છે. ફોટો-ફ્રેમ, ઍન્ટિક શોપીસ જેવી વસ્તુઓ તમારી પસંદ અને તમારા વ્યક્તિત્વનો પરિચય પણ આપશે.